नई दिल्ली. अरविंद केजरीवाल के खिलाफ मानहानि केस की मंगलवार को भी दिल्ली हाईकोर्ट में सुनवाई हुई। इस दौरान केजरीवाल के वकील राम जेठमलानी ने लगातार दूसरे दिन केंद्रीय मंत्री अरुण जेटली से तीखे सवाल किए। इस पर जेटली ने कहा, "केजरीवाल ने मेरी पत्नी और बेटी पर फर्जी कंपनियों से जुड़े होने के आरोप लगाए जो न केवल झूठे थे बल्कि पब्लिकली बहुत लो लेवल के थे।" बता दें कि जेटली ने DDCA मामले में लगाए गए आरोपों पर केजरी समेत आप के बाकी नेताओं पर मानहानि का मुकदमा दायर किया है। बिशन सिंह बेदी के आरोप पर भी हुए सवाल...
- न्यूज एजेंसी के मुताबिक हाईकोर्ट में मामले की सुनवाई करीब 2 घंटे चली। इस दौरान कई तरह के सवाल फाइनेंस मिनिस्टर जेटली से किए गए। उनसे वेटरन क्रिकेटर बिशन सिंह बेदी द्वारा लगाए गए आरोप पर भी सवाल किए गए।
- जेटली ने DDCA (दिल्ली एंड डिस्ट्रिक्ट क्रिकेट एसोसिएशन) में financial bungling (वित्तीय घोटाले) के सभी आरोपों को नकार दिया। कहा, "बेदी ने 2015 में लेटर लिखा था जबकि मैंने DDCA की प्रेसिडेंट पोस्ट 2013 में छोड़ दी थी।"
- इस मामले में जेटली से जिरह 15 और 17 मई को भी जारी रहेगी। जेटली ने केजरीवाल पर 10 करोड़ की मानहानि का दावा किया है।
- आप नेताओं ने 2015 में दिल्ली के सीएम ऑफिस में सीबीआई की रेड के बाद जेटली के खिलाफ मोर्चा खोल दिया था। जेटली ने आप नेताओं के खिलाफ सोशल मीडिया पर मानहानि करने वाले बयान पोस्ट करने का आरोप लगाया था।
इलेक्शन पार्टी की पॉलिसीज पर लड़े जाते हैं: जेटली
- 2014 के लोकसभा इलेक्शन में जेटली के हार जाने का जिक्र करते हुए जेठमलानी ने कहा, "जो शख्स इलेक्शन हार चुका हो, उसे रेपुटेशन की बात नहीं करनी चाहिए।" इस पर जेटली ने कहा, "2014 में केजरीवाल भी चुनाव हारे थे, इलेक्शन पार्टी की पॉलिसीज पर लड़े जाते हैं, पर्सनल रेपुटेशन के लिए नहीं।"
- सोमवार को जेठमलानी ने 52 सवाल किए थे। जबकि 11 सवालों को हाईकोर्ट ने पूछने की इजाजत देने से इनकार कर दिया था। मानहानि मुकदमे के सपोर्ट में सबूत जेटली पहले पेश कर चुके हैं।
क्या है मामला?
- पिछले साल आप नेताओं ने जेटली पर दिल्ली और DDCA में कथित घोटाले का आरोप लगाया था। जेटली 13 साल तक डीडीसीए के प्रेसिडेंट रहे थे, 2013 में पद छोड़ दिया था।
- इस दौरान जेटली ने लगातार इन आरोपों को खारिज किया था। अपना नाम घसीटा जाने पर केजरीवाल और 5 आप नेताओं के खिलाफ पटियाला हाउस कोर्ट में क्रिमिनल और हाईकोर्ट में सिविल मानहानि केस दायर किया था।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva